Diari Oficial de la Generalitat Valenciana


Sumari del DOGV 9187, del 04-10-2021 (2021/9842)

Extracte de la Resolució de 23 de juliol de 2021, de la vicerectora d'Ocupació i Programes Formatius de la Universitat de València, per la qual es convoquen ajudes per a l'adquisició d'equipament informàtic per a l'estudiantat de la Universitat de València, curs 2021-2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9187

Data del DOGV
:   04-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9842


Data del document
:   23-07-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 23 de juliol de 2021, de la vicerectora d'Ocupació i Programes Formatius de la Universitat de València, per la qual es convoquen ajudes per a l'adquisició d'equipament informàtic per a l'estudiantat de la Universitat de València, curs 2021-2022. [2021/9842]  
BDNS (identif.): 585598.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual podeu consultar en la Base de dades nacional de subvencions (http://www.pap.minhap.gob.es/bdnstrans):  
  
Primer. Beneficiaris  
Pot sol·licitar aquestes ajudes l'estudiantat matriculat en centres propis de la Universitat de València en el curs, 2021-2022, d'estudis oficials de grau.  
Requisits acadèmics:  
a) Haver estat matriculat d'un mínim de 60 crèdits en el curs 2020-2021, excepte per als que es matriculen per primera vegada en el curs 2021-2022.  
b) Estar matriculats d'un mínim de 60 crèdits en el curs 2021-2022.  
  
c) En el cas de l'estudiantat amb autorització de matrícula parcial caldrà tenir una matrícula mínima de 36 crèdits, tant en el curs 2020-2021 com en el curs 2021-2022.  
Altres requisits:  
a) Per l'estudiantat que no es matricule per primera vegada a la Universitat de València, haver estat beneficiari durant el curs 2020-21 de la convocatòria de beques de caràcter general per a estudis universitaris del Ministeri d'Educació i Formació Professional, de les beques per a la realització d'estudis universitaris de la Comunitat Valenciana o de les ajudes a l'estudi de la Universitat de València.  
Les persones que es matriculen de primer de grau per primera vegada en el curs 2021-2022 hauran d'acreditar un determinat nivell de renda familiar.  
b) Haver adquirit l'equipament informàtic entre l'1 de febrer de 2021 i la finalització del termini de presentació de sol·licituds.  
  
Segon. Objecte  
L'objecte d'aquesta convocatòria és concedir ajudes econòmiques per a l'adquisició d'equipament informàtic, a fi de reduir la bretxa digital entre l'estudiantat de grau de la Universitat de València i garantir la igualtat d'oportunitats.  
  
Tercer. Bases reguladores  
Les bases íntegres es poden consultar al web https://ir.uv.es/ajudestic/ Ajudes\_TIC\_2021-2022 i en la Base de dades nacional de subvencions, a través del web http://www.pap.minhap.gob.es/bdnstrans/es/index  
  
  
Quarta. Quantia  
El pressupost total màxim autoritzat per a aquesta convocatòria ascendeix a 40.000 euros. La dotació econòmica màxima per a cada persona beneficiària serà de 500 euros.  
  
Cinqué. Termini de presentació de sol·licituds  
El termini de presentació de sol·licituds és des de l'endemà de la publicació de l'extracte de la convocatòria en el Diari Oficial de la Generalitat Valenciana (DOGV) fins al 15 d'octubre de 2021.  
  
Sisé. Altres dades  
Els sol·licitants hauran de presentar, juntament amb la sol·licitud, la documentació que s'indica a l'apartat 6.2 de l'annex I.  
  
València, 23 de juliol de 2021.- La rectora, p. d. (DOGV 18.01.2021), la vicerectora d'Ocupació i Programes Formatius: María Adela Valero Aleixandre.